480.05 REGOLAMENTI DWAR IL-LIĊENZJAR TA’ KUMPANNIJI PRIVATI GĦAS-SIGURTÀ MARITTIMA L-AVVIŻ LEGALI 110 tal-2013. L-AVVIŻ LEGALI 110 tal-2013. Taqsima I Preliminari 1. It-titolu ta’ dawn ir-regolamenti hu r-Regolamenti dwar il-Liċenzjar ta’ Kumpanniji Privati għas-Sigurtà Marittima. Tifsir. 2. F’dawn ir-regolamenti sakemm ir-rabta tal-kliem ma teħtieġx xort’oħra: " applikant " tfisser applikant għal liċenza skont dawn ir-regolamenti; "arma tan-nar" u "munizzjon" għandhom l-istess tifsira kif mogħtija lilhom fl-iSkedi II u III tal-Att; "l-Att " tfisser l-Att dwar l-Armi; Kap. 480. Kap. 480. " bil-miktub " tfisser stampat, ittajpjat, jew xort’oħrara ppreżentat b’mod viżibbli, ikkupjat jew riprodott, inkluż b’fax jew posta elettronika jew b’mezzi elettroniċi oħra; " il-Bord " tfisser il-Bord ta’ Liċenzjar ta’ Kumpanniji Privati għas-Sigurtà Marittima kostitwit u maħtur skont ir-regolament 7; " Direttur " tfisser id-Direttur tas-Servizzi għal-Kummerċ; " Kumpannija Privata għas-Sigurtà Marittima" jew "KPSM" tfisser kuntrattur privat li huwa legittimament liċenzjat biex jipprovdi persunal għas-sigurtà internazzjonali, kemm armat kif ukoll mhux armat, fuq bastimenti għall-għan esklussiv sabiex jipprovdi protezzjoni kontra l-piraterija u s-serqarmat fuq il-baħar fiż-żoni ta’ riskju kbir; "liċenza " tifsser il-liċenza biex Kumpannija Privata għas-Sigurtà Marittima topera skont ir-regolament 3; "liċenzjat " tfisser kwalunkwe persuna lihid-detentur ta’ liċenza mogħtija skont dawn ir-regolamenti; " l-ogħla membri tal-management " tfisser dawk il-persuni li jokkupaw rwolivitali fil-management tal-KPSM kif dikjarat mill-applikant skont ir-regolament 9(a); " Persunal tas-Sigurtà Armat Ingaġġat Privatament" jew "PSAIP" tfisser persunal armat, mħarreġ b’mod xieraq li huwa ngaġġat, mħaddem jew ikkuntrattat minn KPSM bl-għan uniku li jipprovdi protezzjoni addizzjonali kontra l-piraterija jew s-serqarmat fuq il-baħar f’żona ta’ riskju kbir; " Proċeduri Standard tal-Operat" tfisser dokument bil-miktub li jinkludi l-proċeduri u l-miżuri operattivi adottati mill-KPSMu osservati mill-PSAIP kollha li jinsabu fuq il-bastiment fiż-żona ta’ riskju kbiru għandha tinkludi u r-Regoli tal-KPSM dwar l-Użu tal-Forza; "Reġistratur Ġenerali " tfisser ir-Reġistratur Ġenerali ta’ Bastimenti u Baħrin kif previst fl-Att dwar il-Bastimenti Merkanti li u jinkludi kull persuna li taġixxi taħt l-awtorità tiegħu; Kap. 234. Kap. 234. " Regoli dwar l-Użu tal-Forza " tfisser sett ta’ regoli bil-miktub a dottati minn KPSM bħala parti mill-Proċeduri Standard tal-Operat tagħha, li jinkludu l-kundizzjonijiet u l-limitazzjonijiet għall-użu tal-forza minn kwalunkwe PSAIP fuq bastimenti fiż-żona ta’ risku għoli meta affaċjati minn theddida reali jew imminenti ta’ piraterija jew serqarmat fuq il-baħar, u li huma konsistenti mal-istandards u l-liġijiet internazzjonali applikabbli, li minn żmien għal żmien jistgħu jkunu fis-seħħ; " uffiċjal tad-dwana " għandha l-istess tifsira kif mogħtija fl-Ordinanza tad-Dwana; Kap. 37. Kap. 37. " uffiċjal tal-pulizija " għandha l-istess tifisira kif mogħtija fl-Att dwar il-Pulizija; Kap. 164. Kap. 164. "żona ta’ riskju kbir" tfisser żona lir-Reġistratur Ġenerali jista’ minn żmien għal żmien jiddetermina, jistabbilixxi, jippreskrivi, jelenka jew jispeċifika bis-saħħa ta’ Avviżi dwar Bastimenti Merkantili u f’dan il-każ, u mingħajr preġudizzju għall-ġeneralità ta’ dak li ntqal qabel, ir-Reġistratur Ġenerali għandu jiġi ggwidat mill-ċirkularijiet, kjarifikazzjonijiet, kodiċijiet, deċizjonijiet, direttivi, linji gwida, strumenti, interpretazzjonijiet, manwali, avviżi, pubblikazzjonijiet, rakkomandazzjonijiet, regolamenti, riżoluzzjonijiet, regoli u kwalunkwe mezz ieħor tan-Nazzjonitajiet Uniti jew kwalunkwe korp jew organizzazzjoni oħra li għandha għarfien xieraq jew kompetenza dwar is-suġġett. Taqsima II Liċenza Operattiva tal-KPS M 3. Liċenza operattiva tal-KPSM. (1) L-ebda persuna m’għandha twettaq negozju bħala KPSM mingħajr liċenza mogħtija lilha skont dawn ir-regolamenti. (2) Liċenza sabiex jitwettaq negozju bħala KPSM għandha tingħata biss skont dawn ir-regolamenti lil persuna ġuridika inkorporata skont il-liġijiet ta’ Malta. 4. (1) Għall-ħruġ ta’ kull liċenza għandu jitħallas dritt tal-applikazzjoni ta’ elfejn u ħames mitteuro (€ 2,500) u dritt tal-liċenza annwali ta’ għaxar telefeuro (€ 10,000). (2) Il-liċenza għandha tkun valida għal perjodu ta’ erba’ snin; id-dritt għall-liċenza annwali għandu jitħallas jew jiġġedded, skont il-każ, sal-31 ta’ Jannar ta’ kull sena. 5. Drittijiet tad-detentur tal-liċenza. Bis-saħħa tal-liċenza mogħtija skont dawn ir-regolamenti, u minkejja d-dispożizzjonijiet tal-artikolu 5 tal-Att, id-detentur tal-liċenza jkun jista’ jakkwista, jixtri, jimporta, jżomm, jimmaniġġja, jippossjedi, jaħżen, jqiegħed fuq bastiment, jesporta, jittransita, jiddekommissjona jew jiddisponi minn kwalunkwe arma tan-nar jew munizzjon elenkati fl-iSkedi II u III tal-Att, bl-għan esklussiv li jipprovdi protezzjoni kontra l-piraterija u s-serqarmat fuq il-baħar f’żoni ta’ riskju kbir: Iżda l-Bord għandu jkun notifikat skont ir-regolament 10(1)(a): Iżda ukoll l-akkwist, ix-xiri, l-importazzjoni, l-imaniġġjar, iż-żamma, il-pussess, il-ħażna, it-tqegħid fuq bastiment, l-esportazzjoni, it-transitu, id-dekommisjoni u r-rimi tal-imsemmija armi tan-nar jew munizzjon għandu jsir skont kull liġi applikabbli u d-detentur tal-liċenza għandu jikseb kull liċenza ta’ esportazzjoni jew importazzjoni kif ikun meħtieġ. 6. Pus sess ta’ armi tan-nar u munizzjon. Id-detentur tal-liċenza għandu jiżgura li l-armi tan-nar jew munizzjon kollha tiegħu jibqgħu fil-pussess tal-ħaddiema tiegħu jew tal-PSAIP sakemm ma jkunux iddekommisjonati jew mormija: Iżda meta l-armi tan-nar jew il-munizzjon ikunu f’transitu jew maħżuna, huma jkunu fil-pussess ta’, jew taħt is-sorveljanza ta’, persuna jew persuni legalment awtorizzati sabiex jittransitaw jew jaħżnu dawk l-armi tan-nar jew munizzjon. Taqsima III Il-Bord ta’ Liċenzjar tas-Sigurtà Marittima Privata 7. Il-Bord ta’ Liċenzjar tas-Sigurtà Marittima Privata. (1) Għandu jkun hemm Bord li jkun magħruf bħala "Il-Bord ta’ Liċenzjar tas-Sigurtà Marittima Privata". (2) Il-Bord, li għandu jikkonsisiti minn sitt membri, għandu jkun magħmul kif ġej: (a) ir-Reġistratur Ġenerali li għandu jaġixxi bħala ċ-Chairman tal-Bord; (b) rappreżentant tal-Forza tal-Pulizija ta’ Malta li għandu jkun maħtur mill-Ministru responsabbli għall-Pulizija għal perjodu ta’ tliet snin; (ċ) rappreżentant tad-Dipartiment tad-Dwana li għandu jkun maħtur mill-Ministru responsabbli għall-Finanzi għal perjodu ta’ tliet snin; (d) rappreżentant mill-Ministeru għall-Affarijiet Barranin li għandu jkun maħtur mill-Ministru responsabbli għall-affarijiet barranin għal perjodu ta’ tliet snin; (e) rappreżentant mid-Direttorat tas-Servizzi Kummerċjali li għandu jkun maħtur mill-Ministru responsabbli għall-kummerċ għal perjodu ta’ tliet snin; (f) rappreżentant mis-Servizzi tas-Sigurtà li għandu jkun maħtur mill-Ministru responsabbli għas-Servizzi tas-Sigurtà għal perjodu ta’ tliet snin. (3) Meta xi membru tal-Bord, kif preskritt fis-sub regolament (2), ma jistax jattendi laqgħa tal-Bord, l-imsemmi membru għandu, bil-kunsens tal-Ministru responsabbli, jappunta minnufih rappreżentant sostitut sabiex jattendi l-laqgħa minfloku. (4) Meta jkun hemm post vakanti fil-Bord, għandha tiġi maħtura persuna oħra skont id-dispożizzjonijiet tas-sub regolament (2), mill-aktar fis, sabiex timla’ l-post vakanti. (5) Il-quorum għal laqgħa tal-Bord għandu jkun tas-sitt membri jew rappreżentanti sostituti. (6) Id-deċiżjonijiet tal-Bord ji ttieħdu bil-maġġoranza tal-voti. Iċ-Cha irman ikollu vot oriġinali u, fejn il-voti jkunu ndaqs, għandu jkollu t-tieni vot jew vot deċisiv. (7) Kwalunkwe membru tal-Bord jew rappreżentant sostitut jista’ jitneħħa mill-kariga mill-Ministru li ħatru jekk, fl-opinjoni tal-imsemmi Ministru liħatru, dan il-membru jew rappreżentant sostitut ma jibqax adatt sabiex ikompli f’dik il-kariga. 8. Funzjonijiet tal-Bord. (1) Il-funzjonijiet tal-Bord għandhom ikunu: (a) li jipprovidi, fuq talba tal-applikant, id-dokumentazzjoni relevanti dwar l-applikazzjoni skont l-iSkeda I jew skont ki f il-Bord jista’ jippreskrivi minn żmien għal żmien; (b) li jitlob lill-applikant sabiex jipprovdi lill-Bord dawk id-dokumenti li l-Bord minn żmien għal żmien jista’ jqis neċessarji sabiex jkun jista’ joħroġ liċenza skont it-termini tar-regolament 9; (ċ) li joħroġ li ċenzi skont it-termini ta’ dawn ir-regolamenti; (d) li jiġbor id-drittijiet li kull applikant jew detentur ta’ liċenza jista’ minn żmien għal żmien ikun meħtieġ iħallas; (e) li jżommu jieħu ħsieb reġistru aġġornat tad-detenturi kollha ta’ liċenza flimkien mal-informazzjoni kollha relevanti skont ir-regolament 10(4); (f) li jżommu jieħu ħsieb lista pubblika tal-ismijiet kollha tal-applikantipendenti kif ukoll l-ismijiet tal-KPSM liċenzjati, skont ir-regolament 10(5); (g) lija żgura li d-detenturi ta’ liċenza ma jiksrux xi dispożizzjoni ta’ dawn ir-regolamenti; (h) li japprova faċilitajiet sikuri ta’ ħażna għall-ħażna lokali ta’ armi tan-nar u, jew munizzjon ta’ detenturi ta’ liċenza; (i) li jżomm taħt osservazzjoni l-industrija tas-sigurtà marittima privata u l-operazzjoni tal-qafas leġislattiv; (j) li josserva l-attivitajiet u l-effettività ta’ persuni li jaħdmu fl-industrija; (k) li jagħmel spezzjonijiet jekk u meta neċessarji; u (l) li jwettaq kwalunkwe funzjoni oħra anċillari għal jew konnessa mal-funzjonijiet elenkati fil-paragrafi (a) sa (k li jwettaq kwalunkwe funzjoni oħra anċillari għal jew konnessa mal-funzjonijiet elenkati fil-paragrafi (a). (2) Il-Bord jista’ jaħtar kwalunkwe persuna jew persuni biex jwettqu f’ismuxi funzjoni jew il-funzjonijiet kollha elenkati fis-sub regolament (1). (3) L-ispejjeż kollha assoċjati mal-amministrazzjoni tal-Bord u l-ħruġ tal-liċenzi skont dawn ir-regolamenti għandhom ikunu finanzjati mill-ħlasijiet tad-drittijiet pagabbli skont dawn ir-regolamenti. (4) Il-Bord għandu, fid-diskrezzjoni tiegħu, jkollu s-setgħa li jimponi kundizzjonijiet operattivi fuq id-detentur tal-liċenza. 9. L-għoti tal-liċenza. Qabel ma l-Bord jikkunsidra l-ħruġ ta’ liċenza, l-applikant ikun meħtieġ jipprovdi lill-Borddan li ġej: (a) formula ta’ applikazzjoni debitament mimlija li jkun fiha d-dettalji tal-applikant, inkluż in-numru ta’ reġistrazzjoni tal-kumpannija, l-indirizz i rreġistrat u lista tad-diretturi u l-l-ogħla membri tal-management kollha, flimkien mad-dettalji tagħhom; (b) kopja awtentikata tal-passaport u ċertifikat tal-kondott anadifa tal-pulizija ta’ kull direttur tal-applikant u tal-ogħla membri tal-management kollha; (ċ) kopji awtentikati taċ-ċertifikat ta’ reġistrazzjoni tal-applikant, tal-memorandum tal-assoċjazzjoni u tal-istatut tiegħu; (d) ċertifikat li juri l-qagħda tajba tal-kumpannija li tapplika; (e) l-isem u d-dettalji relevanti li jinkludu d-dettalji tal-passaport u l-indirizz tar-residenza tal-individwu li huwa debitament awtorizzat sabiex jaġixxi bħala r-rappreżentant legali tal-applikant; (f) l-indirizzi relevanti tal-applikant li minnhom iseħħu l-attivitajiet kummerċjali tiegħu, u b’indikazzjoni tad-dettalji ta’ kuntatt u l-ħinijiet normali tax-xogħol; (g) kopji awtentikati tal-poloz ta’ assikurazzjoni tal-applikant maħruġa minn assikuraturi stabbiliti sewwa u li juru li l-applikant għandu assikurazzjoni xierqa li tkopri l-indenizzi rikonoxxuti mill-istandards u l-prassi internazzjonali bħala adegwati sabiex ikopru r-responsabbiltajiet potenzjali u l-ħsarat kun trattwali li għalihom l-applikant jista’ jkun espost matul il-kors tal-eżerċizzju tal-kummerċ bħala KPSM; (h) kopja awtentikata tal-Proċeduri Standard tal-Operat tal-applikant, li jinkludu l-proċeduri li għandhom jiġu segwiti meta l-applikant jixtieq jiddisponi minn xi armi tan-nar jew munizzjon tiegħu meta l-kumpannija applikanti jew twaqqaf is-servizzi tagħha jew tkun qed ixxolji, flimkien ma’ dikjarazzjoni ġuramentata mid-diretturi tal-kumpannija applikanti, li biha jiddikjaraw li d-dokument imsemmi huwa konsistenti mal-minimu li jinsab fil-liġijiet u fl-istandards internazzjonali applikabbli; (i) id-dettalji ta’ kull PSAIP impjegat, ingaġġat jew kuntrattat mal-applikant, li jinkludu ismu, kunjomu, l-età, is-sess, id-data tat-twelid, il-post tat-twelid, in-nazzjonalità u n-numru tal-passaport, flimkien ma’ curriculum vitae ta’ kull PSAIP li juri li għandu l-kwalifiki adegwati neċessarji, it-taħriġ u l-esperjenzi ta’ qabel fuq ix-xogħol kif ukoll ċertifikat ta’ kondott anadifa tal-pulizija; (j) kopji ċertifikati tad-dokumentazzjoni, jekk ikun hemm, li l-KPSM applikanti tkun kisbet minn ġurisdizzjonijiet oħra awtorizzazzjoni sabiex timmaniġġja, timporta, taħżen u tittrasporta armi tan-nar u munizzjon; (k) prova li l-applikant implimenta sistema ta’ kwalità ta’ maniġġjar jew sistema ta’ manniġġjar tar-riskju kif stabbilit minn xikorp internazzjonali ta’ akkreditazzjoni rikonoxxut mill-komunità internazzjonali tal-bastimenti bħala kompetenti sabiex jwettaq din l-akkreditazzjoni; (l) meta l-applikant huwa firmatarju tal-Kodiċi Internazzjonali ta’ Kondotta għall-Fornituri tas-Servizzi Privati tas-Sigurtà, jew ta’ xi konvenzjoni internazzjonali oħra ekwivalenti jew strument li jista’ minn żmien għal żmien ikun applikabbli, prova tiegħu flimkien ma’ stqarrija dettaljata ta’ konformità jew dokument li juri li l-applikant jopera skont l-imsemmi Kodiċi jew konvenzjoni jew strument internazzjonali oħra ekwivalenti. 10. Ir-Reġistru. (1) Kull detentur ta’ liċenza għandu: (a) jinnotifika lill-Bord fi żmien tliet ijiem tax-xogħol dwar kwalunkwe akkwist, importazzjoni, esportazzjoni, ħażna, transitu, trasferiment jew tneħħija li jinkludu l-bejgħ, telf, serq, jew dekommissjonar ta’ kwalunkwe arma tan-nar jew munizzjon li jappartjenu lid-detentur tal-liċenza u d-dettalji ta’ din l-operazzjoni; (b) iforn il-Bord, jekk ikun hekk meħtieġ, b’vista ta’ kull kuntratt ta’ ingaġġ li jkun daħal fih id-detentur tal-liċenza ma’ parti oħra sabiex jipprovdi persunal ta’ sigurtà, kemm armat kif ukoll mhux armat, abbord ta’ bastimenti għall-għan esklussiv sabiex jipprovdi protezzjoni kontra l-piraterija u s-serqarmat fuq il-baħar fiż-żoni ta’ riskju kbir; (ċ) jinnotifika lill-Bord dwar id-dettalji ta’ kull PSAIP ġdid li jiġi impjegat jew kuntrattat minn kull detentur ta’ liċenza u jforni lill-Bord kull informazzjoni u dokumentazzjoni meħtieġa skont ir-regolament 9(i); (d) iforni lill-Bord, jekk ikun hekk meħtieġ, b’vista ta’ kull kuntratt ta’ xogħol jew ingaġġ li daħal jkun fih id-detentur tal-liċenza ma’ xi PSAIP sabiex iservi bħala persunal tas-sigurtà, kemm armat kif ukoll mhux armat, abbord ta’ bastimenti għall-għan esklussiv sabiex jipprovdi protezzjoni kontra l-piraterija u s-serqarmat fuq il-baħar fiż-żoni ta’ riskju kbir; (e) jinnotifika lill-Bord meta PSAIP jieqaf milli jkun imħaddem, ingaġġat jew kkuntrattat mid-detentur tal-liċenza; (f) jinnotifika lill-Bordkopji ta’ kwalunkwe awtorizzazzjoni ta’ esportazzjoni jew importazzjoni miksuba għal xi arma tan-nar jew munizzjon tiegħu; (g) jinnotifika lill-Bord rapport dettaljatmħejji mid-diretturi tal-kumpanija kull meta jkun hemm xi inċident abbord il-bastiment fir-rigward ta’ PSAIP mħaddem, ingaġġat jew kkuntrattat mild-detentur tal-liċenza, flimkien mad-dokumentazzjoni relevanti li għandha x’taqsam mal-inċident; (h) iforn il-Bord b’kull informazzjoni addizjonali oħra li l-Bord jista’ minn żmien għal żmien jirrikjedi. (2) (a) In-notifika għandha ssir bil-miktub u għandha titqies li ġiet effettwata meta tigi riċevuta. (b) Notifika li ssir skont is-sub regolament (1)(a) għandha ssir skont l-formola preskritta fl-iSkeda II. (ċ) Notifika li ssir skont is-sub regolament (1)(ċ), (eNotifika li ssir skont is-sub regolament (1)(ċ), (f) u (g) għandha ssir skont il-formola preskritta fl-iSkeda III. (3) (a) Meta detentur tal-liċenza jonqos milli jinnotifika lill-Bord skont is-sub regolament (1)(a), jew jonqos milli jinnotifika lill-Bord fiż-żmien perentorju preskritt, id-detentur tal-liċenza jeħel multa ta’ elfuha mesmitteuro (€ 1,500) għal kull arma tan-nar jew munizzjon involuta. (b) Meta detentur tal-liċenza jonqos milli jinnotifika jew iforni lill-Bord xi informazzjoni prevista fis-sub regolament (1)(b) sa (h Meta detentur tal-liċenza jonqos milli jinnotifika jew iforni lill-Bord xi informazzjoni prevista fis-sub regolament (1)(b), dak id-detentur tal-liċenza jeħel multa ta’ elfeuro (€ 1,000) għal kull notifika li ma tkunx debitament saret. (4) Il-Bord għandu jżomm l-informazzjoni kollha provduta minn kull detentur tal-liċenza f’reġistru li l-Bord għandu jkollu u jżommu liema reġistru m’għandux ikun disponibbli għall-pubbliku. (5) Il-Bord għandu jkollu u jżomm lista tal-ismijiet kollha tal-applikantipendenti kif ukoll l-ismijiet tal-kumpanniji liċenzjati, liema lista tkun disponibbli għall-pubbliku. 11. (1) Il-Bord jista’ jwettaq verifiki perjodiċi, fid-diskrezzjoni tiegħu, sabiex jivverifika li detentur ta’ liċenza jkompli jissodisfa l-ħtiġiet ta’ dawn ir-regolamenti. (2) Meta l-Bord ma jkunx sodisfatt bir-riżultati miksuba mil-verifiki perjodiċi, jista’ jitlob lid-detentur tal-liċenza jew kwalunkwe direttur jew ħaddiem tiegħu sabiex jattendi quddiem u, f’dak il-ħin u post kif jista’ jkun speċifikat, sabiex iwieġeb għal mistoqsijiet u jipprovdi informazzjoni u dokumentazzjoni fir-rigward tal-operazzjonijiet ta’ dak id-detentur tal-liċenza. (3) Detentur ta’ liċenza jew kull direttur jew ħaddiem tiegħu huwa obbligat sabiex jipprovdi dik l-informazzjoni jew dokumentazzjoni li l-Bord jista’ jitlob skont it-termini ta’ subregolament (2). (4) Il-Bord jista’ jitlob għall-assistenza tal-pulizija sabiex iwettaq jew jassisti fit-twettiq ta’ kull verifika jew intervisita skont dan ir-regolament. 12. Sospensjoni jew irtirar tal-liċenza. (1) Għandu jkun fid-diskrezzjoni tal-Bord li jissospendi, jirrevoka, jikkanċella jew jannulla kwalunkwe liċenza maħruġa meta d-detentur tal-liċenza: (a) ma jibqax jissodisfa l-kundizzjonijiet stabiliti fir-regolament 9; jew (b) naqas milli jipprovdi jew ipprovda informazzjoni mhux korretta lill-Bord; jew (ċ) kiser waħda mill-kundizzjonijiet tal-liċenza; jew (d) wettaq ksur serju jew ripetittiv ta’ dawn ir-regolamenti. (2) Id-deċiżjoni ta’ sospensjoni, revoka, kanċellament jew annulament ta’ kwalunkwe liċenza għandha minnufih tiġi notifikata lill-awtoritajiet lokali rilevanti, u dawk l-awtoritajiet barranin li, bħala konsegwenza tal-obbligu ta’ notifika tad-detentur tal-liċenza skont ir-regolament għaxra, isir u magħrufa lill-Bord. (3) Kull deċiżjoni ta’ sospensjoni, revoka, kanċellament jew annulament ta’ kwalunkwe liċenza maħruġa għandha wkoll tkun minnufihimniżżla fil-lista pubblika pubblikata skont ir-regolament 10(5). 13. Kull detentur ta’ liċenza għandu minnufih jinforma lill-Bord bi kwalunkwe bdil ta’ jew emenda għal xi informazzjoni li tkun qabel ġiet mogħtija lill-Bord. 14. Kunfidenzjalità. (1) Persuna li hi, jew li kienet fi kwalunkwe żmien, membru tal-Bord jew rappreżentant sostitut maħtur skont it-termini tar-regolament 7(3) m’għandhiex, ħlief fil-kors tal-qagħdi ta’ dmirjietha jew il-funzjonijiet tagħha skont dawn ir-regolamenti jew kwalunkwe liġi oħra, jew kif obbligata mill-Qorti, direttament jew indirettament tikkomunika xi informazzjoni li hi tkun kisbet bħala riżultat tal-kariga jew pożizzjoni li tokkupa. (2) Meta jkun hemm talba magħmula minn dipartiment tal-gvern jew awtorità lill-Bord għal informazzjoni li tirrigwarda detentur ta’ liċenza jew kwalunkwe mill-attivitatjiet tiegħu, iċ-Cha irman tal-Bord jista’, wara konsiderazzjoni xierqa, jippermetti li dik l-informazzjoni tiġi kkomunikata. (3) Mingħajr preġudizzju għal kull responsabbiltà oħra taħt xi liġi oħra, kull persuna li taġixxi bi ksur tas-sub regolament (1) teħel multa ta’ mhux anqas minn ħamsa u għoxrin elf euro (€ 25,000). Taqsima IV Ħażna ta’ armi tan-nar u munizzjon 15. Minkejja d-dispożizzjonijiet tal-Att u tat-Taqsima IV tal-Ordinanza tad-Dwana, kwalunkwe arma tan-nar u munizzjonakkwistati minn detentur ta’ liċenza u importati jew importati mill-ġdid f’Malta, kemm jekk bil-baħar jew bl-ajru, għandhom jiddaħħlu jew jiddaħħlu mill-ġdid f’Malta, jiġu maħżuna f’maħżen ta’ depożt taħt l-awtorità tad-Dipartiment tad-Dwana jew fi xi faċilità sigura oħra kif approvat skont ir-regolament 8(h): Iżda dawk l-armi tan-nar u munizzjon li jappartjenu lid-detentur tal-liċenza jistgħu, meta jiddaħħlu jew jiddaħħlu mill-ġdid f’Malta, ikunu soġġetti għal verifiki jew ispezzjonijiet mwettqa minn kwalunkwe uffiċjal tad-dwana debitamnet awtorizzat jew uffiċjal tal-pulzija skont id-dispożizzjonijiet ta’ kull liġi oħra. Taqsima V Esportazzjoni ta’ Armi tan-Nar u Munizzjon 16. Esportazzjoni ta’ armi tan-nar u munizzjon. L.S.365.13 (1) Meta ssir talba lid-Direttur għall-esportazzjoni ta’ xi arma tan-nar jew munizzjon fejn id-detentur tal-liċenza huwa msemmi bħala l-utent aħħari skont it-termini tar-Regolamenti dwar il-Kontroll fl-Esportazzjoni ta’ Tagħmir Militari, l-imsemmi detentur tal-liċenza għandu jinforma lill-Bord b’din it-talba skont ir-regolament 10(1)(a). (2) Meta t-talba msemmija fis-sub regolament (1) hija magħmula lid-Direttur, id-Direttur għandu jikkonsulta mal-lista ppublikata skont ir-regolament 10(5) sabiex jikkonferma li l-utent aħħari huwa debitament liċenzjat skont dawn ir-regolamenti. (3) Meta l-awtorizzazzjoni mingħand id-Direttur tingħata għal din it-talba, id-Direttur għandu jinforma ukoll lill-Bordu lid-detentur tal-liċenza b’din l-awtorizzazzjoni. (4) Meta l-awtorizzazzjoni mingħand id-Direttur tiġi miċħuda għal din it-talba, id-Direttur għandu jinforma lill-Bordu lid-detentur tal-liċenza b’din iċ-ċaħda flimkien mar-raġunijiet għal dik iċ-ċaħda. (5) Kull talba għal esportazzjoni ta’ kwalunkwe arma tan-nar jew munizzjon magħmula fejn persuna ġuridika Maltija, ħlief id-detentur tal-liċenza, hija msemmija bħala l-utent aħħari għandha tiġi miċħuda mid-Direttur. (6) Meta d-Direttur jkun ġie notifikat b’xi sospensjoni, revoka, kanċellament jew annullament ta’ liċenza skont it-termini tar-regolament 12(2), id-Direttur jista’ jissosspendi, jirrevoka, jikkanċella jew jannulla kwalunkwe awtorizzazzjoni ta’ esportazzjoni mogħtija fir-rigward ta’ dik il-liċenza. (7) Xejn f’dan ir-regolament m’għandu jaffettwa l-applikazzjoni ta’ liġijiet eżistenti li għandhom x’jaqsmu mal-kapaċità ta’ persuni ġuridiċi barranin sabiex jesportaw armi tan-nar jew munizzjon skont ir-Regolamenti dwar il-Kontroll fl-Esportazzjoni ta’ Tagħmir Militari. 17. Skadenza tal-liċenza. L.S.365.13 Meta tinghata awtorizzazzjoni għall-esportazzjoni mingħand id-Direttur, fejn detentur ta’ liċenza huwa msemmi bħala l-utent aħħari skont it-termini tar-Regolamenti dwar il-Kontroll fl-Esportazzjoni ta’ Tagħmir Militari, l-imsemmija awtorizzazzjoni ta’ esportazzjoni għandha tiskadi mal-iskadenza tal-liċenza mogħtija lid-detentur tal-liċenza skont dawn ir-regolamenti. 18. Verifiki u spezzjonijiet fuq l-esportazzjoni jew l-esportazzjoni mill-ġdid. Kwalunkwe arma tan-nar jew munizzjon li tappartjeni lil detentur ta’ liċenza tista’, meta tiġi esportata jew esportazzjoni mill-ġdid lejn Malta, tkun suġġetta għal verifiki jew spezzjonijiet imwettqa minn uffiċjal tad-dwana debitament awtorizzat jew uffiċjal tal-pulizija skont id-dispożizzjonijiet ta’ kull liġi oħra. 19. Nuqqas ta’ applikabilità tar-Regolamenti dwar l-Esportazzjoni ta’ Armi u Munizzjon. L.S.37.02 Id-dispożizzjonijiet tar-Regolamenti dwar l-Esportazzjoni ta’ Armi u Munizzjon m’għandhomx japplikaw għall-esportazzjoni ta’ armi tan-nar jew munizzjon meta detentur tal-liċenza huwa msemmi bħala l-utent aħħari. Taqsima VI Persunal tas-Sigurtà Armat Ingaġġat Privatament 20. Applikabilità tal-artikolu 40 tal-Att. Skont it-termini tal-artikolu 40 tal-Att, il-PSAIP mħaddem, ingaġġat jew ikkuntrattat minn xi detentur ta’ liċenza, għandu jkun eżenti mill-projbizzjonijiet li jinsabu f’dak l-artikolu, bla ħsara għal-limitazzjonijiet stabbiliti f’dawn ir-regolamenti. 21. Nuqqas ta’ applikabilità tal-Att dwar il-Gwardjani Privati u Lokali. Kap. 389. Id-dispożizzjonijiet tal-Att dwar il-Gwardjani Privati u Lokali m’għandhomx japplikaw fir-rigward ta’ xi PSAIP barranin mħaddma, ingaġġati jew ikkuntratti minn xi detentur ta’ liċenza. Taqsima VII Dispożizzjonijiet Komuni 22. Ħtieġa li jiġu rispettati rekwiżiti oħra taħt kull liġi oħra, eċċ. (1) Xejn f’dawn ir-regolamenti m’għandu jeżenta xi persuna minn kwalunkwe ħtieġa li tikseb xi permess, awtorizzazzjoni jew liċenza oħra, tkun kif tkun deskritta kemm jekk f’Malta kif ukoll barra minn Malta, kif jista’ jkun meħtieġ skont kull liġi oħra li tirregola l-akkwist jew il-ġarr ta’ armi tan-nar jew munizzjon li għalihom japplikaw dawn ir-regolamenti. (2) Xejn f’dawn ir-regolamenti m’għandu jinftiehem li jeżenta jew jassolvi xi persuna milli tosserva xi liġijiet oħra, kemm jekk f’Malta kif ukoll barra minn Malta, li jistgħu jkunu applikab li matul it-twettieq tal-attivitajiet tad-detentur tal-liċenza. (3) Xejn f’dawn ir-regolamenti m’għandu jinftiehem li jeżenta jew jassolvi xi persuna milli tosserva xi regolamenti jew deċiżjonijiet oħra, ikunu kif ikunu deskritti, li l-Ministru jista’ minn żmien għal żmien jagħmel jew joħroġ, skont il-każ.